# Esther Mayoko Ortega

Esther Mayoko Ortega Arjonilla (Móstoles, Madril, XX. mendea) historialaria da, zientziaren filosofian doktorea eta Espainiako unibertsitateko irakaslea, ndowe jatorrikoa. Aktibista feminista, lesbiana eta arrazakeriaren aurkakoa ere bada. Sexu-aniztasunari, arrazakeriari eta feminismoari buruzko ikerketak eta dibulgazioak egin ditu.

## Ibilbidea

Esther Ortega Zientziaren Filosofian doktoratu zen Santiagoko Unibertsitatean. Teoria Feministako Masterra du eta Historian lizentziaduna da, Amerikako Antropologian eta Amerikako Historian espezializatua dago Madrilgo Complutense Unibertsitatean. Doktore-tesian gai hau sakondu zuen «gorputz sexuatuen erregulazio biomedikoa, genero-praktikak eta erregulazio horiei lotutako eztabaida soziomedikoak, Espainiako estatuko trans identitateen kasuan».
Ortegak zientzia-, teknologia- eta gizarte-ikasketetara (STS), generora, arrazara eta etnizitatera, queer teoria feministara eta horien elkarguneetara bideratu du bere ikerketa-ibilbidea. Zientzia Ikerketen Kontseilu Nagusiko Zientzia, Teknologia eta Gizarteko Graduondoko irakaslea da Madrilgo Complutentse Unibertsitatean eta Tufts-Skidmore Spain programan. Gainera, Ortega hizlaria eta irakaslea izan da arrazari, sexuari eta sexualitateari buruzko hainbat ikastaro eta hitzalditan, eta Pikara Magazine aldizkarian idatzi du.
Arrazakeriaren aurkako mugimendu feministetan eta disidentzia sexualetakoan parte hartu zuen Ortegak. 90eko hamarkadan, Insumisas al Género unibertsitateko kolektibo feministaren sortzaileetako bat izan zen, eta aktibismo feminista erabili zuen Madrilgo Eskalera Karakolan, 2004an hustu zuten arte. Madrilgo Hiltegiari lotutako Espacio Afroconciencia izeneko elkarteko kide ere bada Ortega, Yeison García eta Rubén H. Bermudezekin batera, eta bertatik militantzia politikoa gauzatzen du.
2003an, Ortega genero-ikasketekin eta teknologia medikoekin lankidetzan hasi zen genero-ikuspegitik, bai eta Estatuko zein Europako hainbat ikerketa-proiektutan ere, hala nola ITEMS, BIOGENTEC eta VIVERTECen. Horien artean, Eulalia Pérez Sedeño filosofoak gidatutako CSICeko zientziari, teknologiari eta generoari buruzko I+G proiektuan parte hartu du, Voces múltiples, saberes plururales y tecnologías médicas izenburupean.

## Argitalpenak

Hainbat artikulu argitaratu ditu eta liburu ugaritan parte hartu du:
* El eje del mal es heterosexual: Figuraciones, movimientos y prácticas feministas queer (Traficantes de Sueños, 2005)
* Cartografías del cuerpo. Biopolíticas de la ciencia y la tecnología (Cátedra, 2014).
* Barbarismos queer y otras esdrújulas (Bellaterra, 2017) Lucas Platero eta María Rosonekin elkarlanean.
* Conocimientos, prácticas y activismo de las epistemologías feministas (2019).
Bere lan akademikoan artikuluak argitaratzen edo liburuen egilekide izan da Lucas Platero edo Dau García Dauder ikertzaileekin, besteak beste.

## Erreferentziak

* 1 2 3 (Gaztelaniaz) «“En el Estado español se nos ha negado la posibilidad de pertenencia”» Es Racismo 2017-12-26 (Noiz kontsultatua: 2023-05-12).
* ↑ (Gaztelaniaz) «Hoy en día podemos reconocernos como disidentes sexuales en nuestra propia comunidad y eso es reconfortante y sanador» NGRXSMGZ (Noiz kontsultatua: 2023-05-12).
* ↑ «Untitled Document» www.ed-bellaterra.com (Noiz kontsultatua: 2023-05-12).
* 1 2 3 4 Txantiloi:Local «Esther Mayoko: “La primera vez que pasé por autóctona fue en Cuba, aunque soy de Móstoles”» www.elsaltodiario.com (Noiz kontsultatua: 2023-05-12).
* 1 2 3 4 (Ingelesez) «Esther (Mayoko) Ortega Arjonilla, PhD» Tufts-Skidmore Spain 2017-09-14 (Noiz kontsultatua: 2023-05-12).
* 1 2 (Gaztelaniaz) www.funtsak.com, Funtsak-Diseño y Programación Web-. «Libros de "Mayoko" Esther Ortega. Biografía y bibliografía» www.txalaparta.eus (Noiz kontsultatua: 2023-05-12).
* 1 2 (Gaztelaniaz) Mbomío, Lucía. (2019-06-05). «"Feministas blancas, ¿estáis dispuestas a hablar de tú a tú, sin imponer la agenda?"» Pikara Magazine (Noiz kontsultatua: 2023-05-12).
* ↑ (Gaztelaniaz) «Universidad de Valencia» Universitat de València (Noiz kontsultatua: 2023-05-12).
* ↑ (Gaztelaniaz) Ortega, Esther Mayoko. «Esther Mayoko Ortega» Pikara Magazine (Noiz kontsultatua: 2023-05-12).
* ↑ (Gaztelaniaz) Naranjo, José. (2018-03-13). «Afrodescendientes al encuentro de África» El País ISSN 1134-6582. (Noiz kontsultatua: 2023-05-12).
* 1 2 «Researchgate: Esther Ortega Arjonilla».. .
* ↑ Ortega Arjonilla, Esther (Mayoko). (2017). «Barbarismos queer y otras esdrújulas». Bellaterra.
* ↑ (Gaztelaniaz) Ridao, Alicia Fernández. (2019-11-06). «Barbarismos queer y otras esdrújulas, ¿QUÉ?» Pikara Magazine (Noiz kontsultatua: 2023-05-12).
* ↑ (Gaztelaniaz) Gallego, Ananda. (2019-12-07). «Dau García Dauder» Euforia (Noiz kontsultatua: 2023-05-12).

## Kanpo estekak

* Esther (Mayoko) Ortega Arjonillaren argitalpenak pdf formatuan
* Esther (Mayoko) Ortega Arjonillaren lanak, lankidetzak eta artikuluak sarbide librean
* Afrofeminismoa Españan. Esther Ortegari elkarrizketa
* Datuak: Q58235928